Daily View – P.M. – บล.กสิกรไทย
Daily View - P.M. - บล.กสิกรไทย ประจำวัน 31 มี.ค.60
31 มี.ค. 2560

Daily View – P.M. – บล.กสิกรไทย
Tactical Move
เดินเกมกลยุทธ์บ่าย
SET Index ปรับลง 2.09 จุด (-0.13%) ปิดภาคเช้าที่ 1,577.79 จุด ด้วยมูลค่าการซื้อขาย 15,395.03 ลบ.
Most Positive Impact: PTTGC (+0.34 จุด), PTTEP (+0.30 จุด), BIGC (+0.25 จุด)
Most Negative Impact: PTT (-0.87 จุด), CPF (-0.39 จุด), AOT (-0.36 จุด)
แนวโน้มตลาดบ่าย
เช้านี้ตลาดไทยปิดแดงตามตลาดภูมิภาค นอกจากนี้ ตลาดก็ยังคงมีปริมาณการซื้อขายที่เบาบาง โดยต่ำกว่าระดับ 2 หมื่นล้านบาท มาเป็นวันที่ 8 ติดต่อกัน ซึ่งปริมาณการซื้อขายในภาคเช้านี้ที่ 1.54 หมื่นล้านบาท ต่ำกว่าเฉลี่ยนับตั้งแต่ต้นปีค่อนข้างมากที่ 2.3 หมื่นล้านบาท ทั้งนี้กลุ่มที่หนุนตลาดในวันนี้ได้แก่ กลุ่มปิโตรเคมี (+0.43 จุด) ตามด้วย กลุ่มวัสดุก่อสร้าง (+0.41 จุด) และกลุ่มบันเทิง (+0.14 จุด)
การเข้าซื้อของนักลงทุนต่างประเทศกว่า 1.07 หมื่นล้านบาท (แม้จะหักดีล Big Lot หุ้น BJC มูลค่า 5.19 พันล้านบาท ยังเหลือที่เป็นซื้อสุทธิในหลักทรัพย์อื่นๆ กว่า 5.46 พันล้านบาท ถือเป็นปริมาณการซื้อสุทธิที่มากที่สุดตั้งแต่ต้นปี 2560) เชื่อว่าจะต้องมี Momentum ต่อเนื่องเข้ามาอีก โดยในช่วงบ่าย SET น่าจะมีมูลค่าการซื้อขายปรับเพิ่มมากขึ้น และดันให้ดัชนีกลับไปเกิน 1,580 จุด
มอง SET น่าจะมีสภาพคล่องที่ดีขึ้นอีกครั้ง กลุ่มหุ้น Underperform ในช่วงก่อนหน้า มีความเป็นไปได้สูงที่จะพลิกสภาพกลับมา Outperform ตลาดได้ โดยในระยะแรกกระแสเงินน่าจะเน้นเข้ากลุ่มธนาคารฯ ซึ่งกำลังจะเริ่มมีการทำ Earing Preview ตั้งแต่สัปดาห์แรกของ เม.ย.60 KS Research คาดการณ์กลุ่มหุ้นผลประกอบการเด่นคือ TISCO BBL KTB ถัดไปจะเป็นพลังงาน PTT PTTEP ปิโตรเคมี PTTGC และกลุ่มหุ้น Growth Stock ที่ตลาดไม่สนใจในช่วงที่ผ่านมาเช่น KCE TKN MEGA CHG SAWAD GLOBAL
สัปดาห์หน้า 3 เม.ย.60 ติดตามการรายงานตัวเลข ISM ภาคการผลิตของสหรัฐตลาดคาดไว้ที่ 57 และ 5 เม.ย.60 ISM ภาคบริการตลาดคาดไว้ที่ 57 เช่นกัน โดยในวันเดียวกันต้องติดตามรายงานการประชุม FOMC (Fed Minutes) คาดจะมีการเปิดเผยมุมมองการขึ้นดอกเบียของกรรมการ Fed ซึ่งจะทำให้ตลาดจับสัญญาณได้ว่า Fed จะขึ้นดอกเบี้ยในปีนี้มากกว่า 3 ครั้งหรือไม่ ตามมาด้วยวันที่ 7 เม.ย. ตัวเลขการจ้างงานนอกภาคเกษตร ตลาดคาดไว้ว่าจะเพิ่ม 1.75 แสนตำแหน่ง และอัตราว่างงานที่ 4.7%
หุ้นแนะนำ: MINT TISCO KCE SAWAD
หุ้นเก็งกำไรระยะสั้น: ถือ GUNKUL เป้าหมายทำกำไรที่ 5.70 บาทตัดขาดทุน 5.25 บาท
Alternative Trading:
SET50 Futures: สถานะ Long เมื่อ S50M17 ผ่าน 994 จุด ถือเพื่อทำกำไรที่ 1,007 จุด